cyanic-selkie/wikianc huggingface dataset:
নাসা
সৃষ্টি
১৯৪৬ সালে, ন্যাশনাল এডভাইসরি কমিটি ফর আরোনটিক্স রকেট বিমান নিয়ে পরীক্ষা-নিরীক্ষা করছিল। বিশেষ করে সুপারসনিক বেল এক্স-১ নিয়ে তারা তাদের গবেষণা চালিয়ে যাচ্ছিল। ১৯৫০ এর দশকের প্রথম দিকে, জিওগ্রাফিকাল বর্ষে (১৯৫৭-১৯৫৮), এই কমিটির ওপর একটি কৃত্রিম স্যাটেলাইট উৎক্ষেপণের গুরুদায়িত্ব এসে পড়ে। এই প্রজেক্টটির নাম দেয়া হয় ভ্যানগার্ড। ১৯৫৭ সালের ৪ অক্টোবর, সোভিয়েত স্পেস প্রোগ্রামের প্রথম কৃত্রিম স্যাটেলাইট উৎক্ষেপিত হওয়ার পর থেকেই যুক্তরাষ্ট্র দ্রুত একটি কৃত্রিম স্যাটেলাইট উৎক্ষেপণের জন্য ব্যস্ত হয়ে পড়ে। ইউ এস কংগ্রেসে,এ ব্যাপারে দ্রুতগামী পদক্ষেপ নেওয়ার জন্য সিদ্ধান্ত নেয়া হয়। রাষ্ট্রপতি ডিওয়াট ডি. আইজেনহাওয়ার এবং তার উপদেষ্টারা এ বিষয়ে আলোচনা করেন। ১৯৫৮ সালের ১৪ জানুয়ারী, কমিটির প্রধান হিউজ ড্রাইডেন "এ ন্যাশনাল রিসার্চ পোগ্রাম ফর স্পেস টেকনলজি" নামে একটি পরিকল্পনা প্রকাশ করেন এবং বলেনঃ "জাতিগত সম্মান ও সামরিক প্রয়োজনীয়তা বিবেচনার দিক থেকে আমাদের দেশের জন্য এটি একটি মহা জরুরি ও গুরুত্বপূর্ণ বিষয় যে এই চ্যালেঞ্জটি (স্পুটনিক ১) একটি শক্তিশালী গবেষণা কার্যক্রম এবং মহাকাশ বিজয়ের ক্ষেত্রে উন্নয়ন সাধনের মাধ্যমে সম্পন্ন হয়েছে...এটা প্রস্তাবিত যে বৈজ্ঞানিক গবেষণাগুলো জাতীয় সিভিলিয়ান সংস্থার অধীনস্থ হওয়া উচিত। নাকা সক্ষম... মহাকাশ প্রযুক্তিতে নেতৃত্ব দানের ক্ষেত্রে দ্রুত, বর্ধিত এবং বিস্তৃত প্রচেষ্টার মাধ্যমে।"
আলেকজান্দ্রা অ্যাগোস্টন
কর্মজীবন
তাকে গল্টিয়ারের যাদুঘর বলে মনে করা হয়।
নাসা
নেতৃত্ব
সংস্থাটির নেতা অর্থাৎ নাসার প্রশাসক, মার্কিন সিনেট অনুমোদনের সাপেক্ষে মার্কিন যুক্তরাষ্ট্রের রাষ্ট্রপতি কর্তৃক মনোনীত এবং দায়িত্বপ্রাপ্ত হন। এক্ষেত্রে রাষ্ট্রপতি সিনিয়র স্পেস সাইন্স অ্যাডভাইসরের দায়িত্ব পালন করেন। যদিও মহাকাশ অনুসন্ধান কার্যক্রম নির্দলীয় নয়, তবে নিয়োগকারী সাধারণত রাষ্ট্রপতির রাজনৈতিক দলের (ডেমোক্রেট বা রিপাবলিকান) সাথে যুক্ত হন এবং রাষ্ট্রপতি রাষ্ট্রদূতগণের মধ্যে পরিবর্তন আনলে সাধারণত একজন নতুন প্রশাসককে নিয়োগ দেয়া হয়। ড্যানিয়েল গোল্ডিনকে রিপাবলিকান পার্টির জর্জ এইচ. ডাব্লিউ. বুশ নিয়োগদান করেছিলেন এবং তিনি ডেমোক্রেট পার্টির বিল ক্লিনটনের ক্ষমতাকালেও নিজ পদে বহাল ছিলেন। ডেমোক্রেট বারাক ওবামার অধীনে সহযোগী প্রশাসক রবার্ট এম লাইটফুট জুনিয়রকে রিপাবলিকান ডোনাল্ড ট্রাম্পের ভারপ্রাপ্ত প্রশাসক হিসাবে রাখা হয়েছিল যতক্ষণ না ট্রাম্প নিজ পছন্দমতো জিম ব্রিডেনস্টাইনকে এপ্রিল ২০১৮ সালে নিয়োগদান করেন। বিল নেলসন বর্তমানে জো বাইডেনের অধীনে নাসার প্রশাসক হিসেবে নিয়োজিত আছেন।
আলেকজান্দ্রা অ্যাগোস্টন
কর্মজীবন
অ্যাগোস্টন ফ্যাশন লেবেল কুকাইয়ের মুখ হয়ে উঠেছেন।
নাসা
বাজেট
১৯৬৬ সালে অ্যাপোলো প্রোগ্রাম চলাকালীন মোট ফেডারেল বাজেট থেকে নাসার প্রাপ্য অংশের হার প্রায় ৪.৪১% পর্যন্ত পৌঁছেছিল, ১৯৭৫ সালে যা দ্রুত হ্রাস পেয়ে প্রায় ১% এ দাঁড়ায় এবং ১৯৯৯ সাল জুড়ে এ হারের কাছাকাছি ছিল । এরপরে এ হার ধীরে ধীরে হ্রাস পেতে থাকে এবং ২০০৬ সালে প্রায় ০.৫ শতাংশে (২০০২ সালে যা ফেডারেল বাজেটের ০.৪৮% অনুমান করা হয়েছিল) পৌঁছানো পর্যন্ত।
আলেকজান্দ্রা অ্যাগোস্টন
ব্যক্তিগত জীবন
অ্যাগোস্টন আলোকচিত্রশিল্পী ক্রিস কলসের সাথে সম্পর্কে রয়েছেন।
নাসা
বাজেট
রাষ্ট্রপতি ডোনাল্ড ট্রাম্প ২০১৭ সালের মার্চ মাসে নাসার ট্রানজিশন অথোরাইজেশন অ্যাক্টে স্বাক্ষর করেন, যাতে নাসার বাজেট প্রায় ১৯.৫ বিলিয়ন ডলার নির্ধারিত হয়। নাসার ২০১৭ সালের জন্য ১৯.৩ বিলিয়ন ডলার বাজেট নির্ধারিত হওয়ার ব্যাপারেও প্রতিবেদন করা হয়েছিল।
প্রস্তাবিত কিছু এফওয়াই২০১৮ বাজেটের উদাহরণ:
কোভিড-১৯ মহামারীর প্রভাব
নাসা পরবর্তী বিজ্ঞপ্তি না হওয়া পর্যন্ত তার সমস্ত ফিল্ড সেন্টার ভিজিটর কমপ্লেক্স অস্থায়ীভাবে বন্ধ করার ঘোষণা করে দেয়, পাশাপাশি সম্ভবপর সকল নন-ক্রিটিকাল (দুর্যোগ মোকাবেলায় সরাসরি সম্পৃক্ত নয় এমন) কর্মীদেরকে বাড়ি থেকে কাজ করার পরামর্শ দেয়। মিচাউড অ্যাসেমব্লিলি ফ্যাসিলিটিতে স্পেস লঞ্চ সিস্টেম এর নির্মাণকাজ বন্ধ করে দেওয়া হয়েছিল, এবং জেমস ওয়েব স্পেস টেলিস্কোপ এর নির্মাণ কাজ সম্পন্নকরণেও আরও বিলম্ব আশা করা হচ্ছিল, যদিও ২০ শে জুন ২০২০ এর কাজ আবার শুরু হয়েছে।
জনসন স্পেস সেন্টারের বেশিরভাগ কর্মীদেরকে টেলিওয়ার্কিং করার এবং আন্তর্জাতিক স্পেস স্টেশন মিশনের ক্রিটিকাল (দুর্যোগ মোকাবেলায় সরাসরি সম্পৃক্ত) কর্মীদেরকে পরবর্তী নির্দেশ না দেওয়া পর্যন্ত মিশন কন্ট্রোল রুমে থাকার পরামর্শ দেওয়া হয়। স্টেশন অপারেশনগুলি তুলনামূলকভাবে কম ক্ষতিগ্রস্ত হয়, তবে নতুন অভিযাত্রী নভোচারীদের ফ্লাইটের আগে দীর্ঘতর ও কঠোর কোয়ারেন্টাইন পালন করতে হয়েছিল।
পরিকল্পনা
নাসা অনেক প্রযুক্তিগত কল্পনাকে সম্প্রসারিত করে বাস্তব পরিকল্পনায় রূপান্তর করেছে।
মেরিও মিউটিস
right|thumb|250x250px মেরিও মিউটিস (জন্ম ১৯৪৭) হলো চিলির প্রগতিশীল রক্-লোক ব্যান্ড লস জায়ভাস-এর গুরুগম্ভীর গীতবাদ্যকর।
ত্রিকেন্দ্রী পরকলা
ত্রিকেন্দ্রী পরকলা, ত্রিমুখী পরকলা বা ইংরেজি পরিভাষায় ট্রাইফোকাল লেন্স (Trifocal Lens) হচ্ছে  একধরনের পরকলা যুক্ত চশমা যেটি তিন ধরনের পরকলার সমন্বয়ে গঠিত (দূর, মধ্যবর্তী বা সাধারণ এবং নিকট) এক ধরনের পরকলা বা লেন্স। যাদের দূরের এবং কাছের উভয় দৃষ্টি বিভ্রম বা ঝাপসা হয় তাদের দৃষ্টি সংশোধনের উদ্দেশ্যে এ পরকলা ব্যবহার করতে হয়।
আবিষ্কার
জন আইজ্যাক হকিন্স ১৮২৪-২৭ খ্রিস্টাব্দের দিকে এটি তৈরী করেছিলেন।
গঠন
এটি তিনটি পরকলার সমন্বয়ে গঠিত পরকলা। দূরত্ব, মধ্যবর্তী এবং নিকট বা কাছে। উপরের অংশে দূরের বিভ্রম সংশোধন করে, মধ্যবর্তী অংশ মধ্যবর্তী দূরত্বের দৃষ্টি বজায় রাখে অথবা বিভ্রম থাকলে সংশোধন করে এবং নিচের নিকট বা কাছের অংশ কাছের দৃষ্টি বিভ্রম সংশোধন করে।
বর্তমানে ত্রিকেন্দ্রী পরকলা চশমার পরিবর্তে সরাসরি চোখে অভিক্ষেপে পরকলা ব্যবহার করতে বলা হয়।
তথ্যসূত্র
"Context of Keratoconus". Tuesday, 26 January 2021
https://bn.forensicsciencetechniciandegree.com/through-focus-vision-performance-499225 https://bn.svetzdravlja.org/trifocal-lenses-4782
ফিলহল
ফিলহল একটি ২০১৯ এর ਪੰਜਾਬੀ / হিন্দি গান যা জাণী লিখেছেন এবং বি প্রাক দ্বারা গেয়েছেন। গানের ভিডিওটি পরিচালনা করেছেন অরবিন্দর খাইরা এবং সংগীত প্রযোজনা করেছেন বি প্রাক। এই গানের সংগীত ভিডিওতে অক্ষয় কুমার এবং নূপুর সানন অভিনয় করেছেন।
উইজডেন ক্রিকেটার্স অ্যালমেনাক
right|thumb|Wisden 1878 edition উইজডেন ক্রিকেটার্স অ্যালমেনাক (Wisden Cricketers' Almanack) যা সচরাচর  উইজডেন বা "ক্রিকেটের বাইবেল" নামে সমধিক পরিচিত। এটি ক্রিকেটের সহায়ক পুস্তক হিসেবে যুক্তরাজ্য থেকে সাংবাৎসরিকভাবে প্রকাশিত হয়ে থাকে। এছাড়াও, উইজডেন বিশ্বের সবচেয়ে বিখ্যাত ক্রীড়া গ্রন্থ হিসেবে বিবেচিত।
সৃষ্টির ইতিহাস
ইংরেজ ক্রিকেটার জন উইজডেন (১৮২৬-১৮৮৪) কর্তৃক ফ্রেড লিলিহুয়াইটের দ্য গাইড টু ক্রিকেটার্সের প্রতিদ্বন্দ্বী হিসেবে ১৮৬৪ সালে উইজডেন প্রতিষ্ঠা করেন। তখন থেকেই এর বার্ষিক প্রকাশনা বর্তমান দিন পর্যন্ত অব্যাহত রয়েছে। ফলে এটি ক্রীড়া জগতের ইতিহাসে দীর্ঘতম ও বার্ষিক ক্রীড়া প্রকাশনা হিসেবে বিবেচিত হয়ে আসছে। ষষ্ঠ সংস্করণ থেকে এর বর্তমান শিরোনামে প্রকাশিত হচ্ছে। প্রথম পাঁচটি সংস্করণ প্রকাশিত হয়েছিল দ্য ক্রিকেটার'স  অ্যালমেনাক নামে।
১৮৮০ সালে চার্লস পার্ডন, জর্জ কেলি কিং-কে সাথে নিয়ে ক্রিকেট রিপোর্টিং এজেন্সী বা সিআরএ নামে একটি প্রতিষ্ঠান প্রতিষ্ঠা করেন। ১৮৮৭ সালে পার্ডন উইজডেনের সম্পাদকের দায়িত্বভার গ্রহণ করেন। তখন থেকেই এটি সর্বদাই ক্রিকেট রিপোর্টিং এজেন্সী'র সহযোগী প্রতিষ্ঠান হিসেবে আত্মপ্রকাশ করে। প্রেস এসোসিয়েশন বা পিএ'র সাথে একীভূত না হওয়া পর্যন্ত ১৯৬৫ সাল পর্যন্ত ক্রিকেট রিপোর্টিং এজেন্সী এ বার্ষিকী প্রকাশনার যাবতীয় দায়-দায়িত্ব বহন করে।
প্রতিষ্ঠানটি তার শততম সংস্করণ উপলক্ষে ১৯৬৩ সালে ইংল্যান্ড এবং ওয়েস্ট ইন্ডিজের মধ্যকার টেস্ট ম্যাচে উইজডেন ট্রফি প্রদান করে।
সূচীপত্র
সমসাময়িক সংস্করণগুলোর বিষয়বস্তু নিম্নোক্ত বিভাগে বিভক্ত:
মন্তব্য
শতাধিক পৃষ্ঠাকে ঘিরে প্রবন্ধ লিপিবদ্ধ থাকে। এতে ক্রিকেট সম্বন্ধীয় যাবতীয় বিষয়সহ সম্পাদকীয় ভাষ্য রয়েছে। সম্পাদকীয় ভাষ্যে প্রায়শঃই ক্রিকেট বিশ্বের গুরুত্বপূর্ণ ও বিতর্কিত বিষয় এবং সর্বদাই আলোচিত-সমালোচিত বিষয়গুলোর কথকতা উল্লেখ করা হয়।
পুরস্কার
সনাতনী ধাঁচে উইজডেন বছরের সেরা ক্রিকেটার পুরস্কারটি ১৮৮৯ সাল থেকে অদ্যাবধি প্রদান করা হচ্ছে। এছাড়াও, ২০০৪ সালে উইজডেন বিশ্বের শীর্ষস্থানীয় ক্রিকেটার পুরস্কারটির প্রবর্তন করা হয়।
রেকর্ডস্
প্রথাগতভাবে প্রধান উৎস হিসাবে ক্রিকেট খেলাটির প্রধান পরিসংখ্যানগুলোকে গ্রহণ করা হয়। যদিও এতে কখনো ব্যাপকভাবে গ্রহণের চেষ্টা করা হয়নি। আজকাল রেকর্ড অধ্যায়ে অনেক বিস্তারিত তথ্য ও পরিসংখ্যান লিপিবদ্ধ থাকে। তন্মধ্যে অনলাইনে উইজডেনের সহযোগী ওয়েবসাইট ক্রিকইনফো.কমে আরও অনেক বেশি ক্রিকেট সম্বন্ধীয় তথ্য রয়েছে এবং ব্যাপক ও ভিন্ন আঙ্গিকে আগ্রহীদের চাহিদা মেটানোর উদ্দেশ্যে প্রদান করা হয়ে থাকে।
ইংরেজ ক্রিকেট
এ অংশটি বইয়ের সর্বাপেক্ষা বৃহত্তম অধ্যায়। বৃহৎ ও ব্যাপক আঙ্গিকে ইংরেজদের ক্রিকেট খেলার বিষয়বস্তু তুলে ধরা হয়। তন্মধ্যে, পূর্ববর্তী গ্রীষ্মকালীন প্রথম শ্রেণীর ক্রিকেটের স্কোরকার্ড এবং ইংরেজ ক্রিকেটের মাইনর কাউন্টি, দ্বিতীয় একাদশ, বিশ্ববিদ্যালয়, বিদ্যালয় এবং প্রিমিয়ার ক্লাব ক্রিকেট খেলার সার-সংক্ষেপ অন্যতম।
বহিঃর্বিশ্বের ক্রিকেট
এ অংশে সকল ধরনের আন্তর্জাতিক ক্রিকেটের বিস্তারিত বিবরণ থাকে। এছাড়াও, ইংল্যান্ড ব্যতীত পৃথিবীর বিভিন্ন প্রান্তে ছড়িয়ে-ছিটিয়ে থাকা অন্যান্য দেশের প্রথম শ্রেণীর অভ্যন্তরীণ ক্রিকেটের বিবরণ সংক্ষিপ্ত আকারে পরিবেশন করা হয়।
আইন এবং প্রশাসন
এই সংক্ষিপ্ত অধ্যায়ে ২০১০ সালের সংস্করণে ৮০ পৃষ্ঠা রয়েছে। এতে উইজডেন সম্পর্কীয়সহ সংশ্লিষ্ট ক্রিকেট কর্মকর্তা-কর্মচারীদের তথ্যাদি রয়েছে। এছাড়াও, ক্রিকেটের নিয়ম-কানুন পরিশিষ্টে রয়েছে। কার্যকরী কমিটির সভার বিবরণ, গৃহীত সিদ্ধান্ত, ডাকওয়ার্থ-লুইস পদ্ধতি এবং পাওয়ারপ্লে সম্পর্কীয় নিবন্ধের কথকতা রয়েছে।
উইজডেন পর্যালোচনা
এই বিভাগে ঘটনাপঞ্জী বিশেষতঃ পূর্ববর্তী বছরের উল্লেখযোগ্য ঘটনা সম্পর্কে আলোকপাত করা হয়। এছাড়াও, ঐ বছরে প্রকাশিত অন্যান্য ক্রিকেট বই-পুস্তকের উপর পর্যালোচনা করা হয়। উল্লেখযোগ্য ক্রিকেটারদের অবসর গ্রহণ এবং অত্যন্ত উঁচু স্তরের ক্রিকেটারদের মৃত্যু সম্পর্কীয় ঘটনাবলীও এ অংশে তুলে ধরা হয়।
বর্ষপঞ্জী
এই বিভাগে পরবর্তী ৭ বছরের আন্তর্জাতিক এবং ইংরেজদের ঘরোয়া ক্রিকেটের সময়সূচী উল্লেখ থাকে। বিষয়সূচীতে অস্বাভাবিক, অনাকাঙ্খিত এবং দৃষ্টিগোচরীভূত বিষয়াদি রয়েছে। তন্মধ্যে - সাম্প্রতিক সময়ে ঘটে যাওয়া হট এয়ার বেলুনের জন্য খেলা বন্ধ; নগ্ন নৃত্য করার জন্য ক্রিকেটার গ্রেফতার; প্যারাস্যুটের সাহায্যে ফাইন লেগে অবতরণ; সারারাত মাঠে আম্পায়ারকে আটকিয়ে রাখা অন্যতম।
সংস্করণ
উইজডেন একটি ছোট আকৃতির কিন্তু খুব মোটা কাগজে বই আকারে মুদ্রিত। আধুনিক সংস্করণের বইগুলোয় দেড় হাজারেরও অধিক পৃষ্ঠা থাকে। উজ্জ্বল হলুদ রঙের প্রচ্ছদ নিয়ে ৭৫তম সংস্করণে ১৯৩৮ সাল থেকে অদ্যাবধি প্রকাশিত হচ্ছে। এর পূর্বে এটি হলুদ, ঈষৎ পীতবর্ণ এবং স্যামন গোলাপী রঙের মিশ্রিত প্রচ্ছদে প্রকাশিত হয়। ঐ সংস্করণগুলোতেও এরিক র‌্যাভিলাইয়াসের সম্পাদনায় প্রথমবারের মতো বিখ্যাত দু'জন ক্রিকেটারের কাঠে খোঁদাইকৃত ছবি প্রদর্শিত হতো। এটি শুধু অভ্যন্তরীণ ইংলিশ ক্রিকেট মৌসুম শুরুর আগে প্রতি বছরের এপ্রিলে প্রকাশিত হয়েছিল। ২০০৩ সাল কাঠে খোদাইকৃত ছবির প্রচ্ছদ চিত্রটি পরিবর্তিত হয়। প্রচ্ছদের প্রধান বৈশিষ্ট্য হিসেবে বর্তমান ক্রিকেটারদের ছবি প্রদর্শিত হচ্ছে, যদিও এখনো খুবই ছোট আকারে পূর্বের প্রচ্ছদ চিত্র প্রদর্শন করা হয়।
এটি শক্ত এবং পাতলা - উভয় প্রকার কাগজেই প্রকাশিত হয়েছিল। ২০০৬ সাল থেকে পরীক্ষামূলকভাবে বৃহৎ সংস্করণ প্রকাশিত হচ্ছে। পড়ার অসুবিধাহেতু পাঠকদের কাছ অনুরোধের প্রেক্ষাপটেই এটি করতে করতে হয়েছে। সাধারণ সংস্করণের তুলনায় এটি দ্বিগুণ এবং সীমিত পর্যায়ে পাঁচ হাজার সংখ্যায় প্রকাশিত হয়েছিল। অনেক মানসম্পন্ন বইয়ের একটি হিসেবে 'উইজডেন ক্রিকেটার্স অ্যালমেনাক' নিজের স্থান করে নিয়েছে অবলীলাক্রমে।
বহু বছর ধরে অ্যালমেনাকটি লক্ষণীয়ভাবে পরিবর্তিত হয়েছে। প্রথম সংস্করণে মাত্র ১১২ পৃষ্ঠা ছিল। প্রচ্ছদে 'ইংরেজদের গৃহযুদ্ধ' এবং 'ওক' বিজয়ীর ছবি ছিল।
সম্পাদক
ইতোমধ্যেই ঘোষণা করা হয়েছে যে, লরেন্স বুথ নামীয় একজন ক্রিকেট লেখক ২০১২ সালের উইজডেন সংস্করণের জন্য সম্পাদক হিসেবে দায়িত্বভার গ্রহণ করবেন। এছাড়াও, সহঃ সম্পাদক হিসেবে তার সহযোগী থাকবেন - হিউজ চেভেলিয়ার। বিশেষভাবে লক্ষণীয় যে, উইজডেন প্রকাশনার ১৪৮ বছরের ইতিহাসে মাত্র ১৭জন সম্পাদকের দায়িত্ব পালন করেছেন। তারা হলেন -
অবদানকারী
প্রকাশনার প্রত্যাশা অনুযায়ী উইজডেনের আকার এবং দীর্ঘস্থায়িত্বের দরুন অবদানকারীর সংখ্যাও রয়েছে অনেক। অধিকাংশ অবদানকারীই প্রতিবছর বিভিন্ন স্তরের ক্রিকেট প্রতিবেদন লেখার সঙ্গে যুক্ত রয়েছেন। এছাড়া, জীবনী, পর্যালোচনা এবং নিজস্ব মতামত ব্যক্ত সহকারে প্রতিবেদন প্রদানকারীর সংখ্যাও কম নয়। সাধারণতঃ বিখ্যাত ক্রিকেট লেখকগণই উইজডেনের জন্য লিখে থাকেন। তাদের সঙ্গে যুক্ত রয়েছেন অনেক ক্রিকেট খেলোয়াড়ও। নেভিলে কারদুস অনেক অনেক উল্লেখযোগ্য রচনা লিখেছেন এবং বহু বছর ধরে জন আর্লট বইটির পর্যালোচনার দায়িত্ব নিয়েছেন।
বছরের সেরা পাঁচ ক্রিকেটার
১৯০২ সাল থেকে উইজডেন কর্তৃপক্ষ প্রতি বছর পাঁচজন ক্রিকেটারকে পুরস্কার প্রদান করে আসছে। এরজন্য তাদের পূর্বের বছরের অসাধারণ সফলতাকে নিয়ামক হিসেবে বিবেচনা করা হয়। ব্যতিক্রম হিসেবে রয়েছে - প্রথম বিশ্বযুদ্ধ এবং দ্বিতীয় বিশ্বযুদ্ধের দামামা। ১৯১৭-১৮, ১৯৪১-৪৬ সালগুলোতে কাউকে পুরস্কৃত করা হয়নি। কিন্তু ২০১১ সালের জন্য বছরের সেরা পাঁচ ক্রিকেটারের পরিবর্তে চার জন্য ক্রিকেটারকে মনোনীত করা হয়েছে। তারা হলেন - পাতানো খেলায় সংশ্লিষ্টতার অভিযোগে ৫ম স্থান নির্ধারণ করা হয়নি।
২০১২ সালে টিম ব্রেসনান, অ্যালাস্টেয়ার কুক, গ্লেন চ্যাপেল, অ্যালেন রিচার্ডসন এবং কুমার সাঙ্গাকারা বর্ষসেরা ক্রিকেটাররূপে ভূষিত হন।
শিল্প-সংস্কৃতিতে
স্ট্যানলী কাব্রিকের পরিচালনায় 'এ ক্লকওয়ার্ক অরেঞ্জ' চলচ্চিত্রে কারাগার গভর্নরের টেবিলে 'উইজডেন ক্রিকেটার্স অ্যালমেনাক' রাখার দৃশ্য চিত্রায়ণ করা হয়েছিল।
সংগ্রহশালা
'উইজডেন ক্রিকেটার্স অ্যালমেনাক' সংগ্রহ করা অনেক ক্রিকেটপ্রেমীদের অন্যতম শখের বিষয়বস্তু হয়ে দাঁড়িয়েছে। শুরুর দিকের সংস্করণগুলো অত্যন্ত উচ্চ মূল্যের অধিকারী। প্রথম সংস্করণটি মাত্র ১১২ পৃষ্ঠাব্যাপী ছিল এবং মূল্য ধরা হয়েছিল এক সিলিং। অথচ প্রচ্ছদবিহীন অবস্থায় কপি করা সংস্করণ বিক্রী হচ্ছে বার হাজার পাউন্ড স্টার্লিংয়ে। প্রকৃত পুস্তকটি বেশ দুষ্প্রাপ্য যা শুধু বিক্রেতার সাথে আলোচনাসাপেক্ষে সংগ্রহ করা যেতে পারে। দুইটি বিশ্বযুদ্ধের সময়কালে প্রকাশিত সংস্করণগুলো আরও অধিক দুষ্প্রাপ্য। বর্তমান সময়ে শুরুর দিককার অনেক সংস্করণ ফটোকপি আকারে প্রকাশিত হচ্ছে। সংগ্রহশালা দেখার একটি উদাহরণ রয়েছে উইজডেনের প্রাতিষ্ঠানিক ওয়েবসাইটে, এখানে।
পাঁচগাঁও ইউনিয়ন, টংগিবাড়ী
পাঁচগাও ইউনিয়ন বাংলাদেশের মুন্সীগঞ্জ জেলার অন্তর্গত টংগিবাড়ী উপজেলার একটি ইউনিয়ন।
ভৌগোলিক উপাত্ত
পাঁচগাও ইউনিয়নের মোট আয়তন ৩০৯৪ একর। গ্রাম - ১৩ টি, মৌজা - ১৩ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী পাঁচগাও ইউনিয়নের মোট জনসংখ্যা ১৫৭৮৮ জন। এদের মধ্যে ৮০২৭ জন পুরূষ এবং ৭৭৬১ জন মহিলা।
ইতিহাস
পদ্মা নদীর তীর ঘেষে গড়ে ওঠা পাঁচগাও ইউনিয়ন টংগীবাড়ী উপজেলার একটি ঐতিহ্যবাহী ও অত্যন্ত পুরনো ইউনিয়ন। ১৯৭১ সালের মুক্তিযুদ্ধে এই ইউনিয়নের অনেক বীর মুক্তিযোদ্ধা অংশগ্রহণের মাধ্যমে এই ইউনিয়ন টিকে উপজেলার একটি প্রসিদ্ধ ইউনিয়ন হিসাবে পরিচিতি দিয়েছে।
শিক্ষা
শিক্ষার হার  ৫৪.৩৮%
ফ্রেডেরিক রাইনেস
ফ্রেডেরিক রাইনেস (১৬ মার্চ ১৯১৮ – ২৬ আগস্ট ১৯৯৮) একজন মার্কিন পদার্থবিজ্ঞানী ছিলেন। তিনি কাউয়ান-রাইনেস পরীক্ষায় ক্লাইড কাওয়ানের সাথে যৌথভাবে নিউট্রিনো আবিষ্কারের জন্য ১৯৯৫ সালে পদার্থবিজ্ঞানে নোবেল পুরস্কার লাভ করেন। সম্ভবত তিনি পৃথিবীর ইতিহাসের প্রথম বিজ্ঞানী যিনি " কোনো মৌলিক কণা আবিষ্কারের সাথে এবং পরবর্তীতে এর মূল বৈশিষ্ট্যাবলী আবিষ্কারের সাথে ঘনিষ্ঠভাবে জড়িত।"
পঞ্চাশের দশকের গোড়ার দিকে হ্যানফোর্ড ও সাভানাহ রিভার সাইটে রাইনেস ও কাওয়ান তাদের আবিষ্কারের প্রয়োজনীয় উপকরণ ও কার্যপ্রণালীর উন্নয়ন করেন যার দরুন ১৯৫৭ সালে তারা প্রথমবারের মত অনাবিষ্কৃত নিউট্রিনো আবিষ্কার করতে সমর্থ হন। তিনি তার কর্মজীবনের অধিকাংশ সময়েই নিউট্রিনোর ধর্ম ও বৈশিষ্ট্য নির্ণয়ে নিয়োজিত ছিলেন। তার এই কাজের দরুন বহু গবেষককে নিউট্রিনো নিয়ে গবেষণা করতে উদ্বুদ্ধ করে। ফলশ্রুতিতে কসমিক রশ্মি কর্তৃক বায়ুমণ্ডলে নিউট্রিনো তৈরি ঘটনা শনাক্ত হয় এবং আবিষ্কৃত হয় সুপারনোভা এসএন১৯৮৭এ থেকে নিউট্রিনো নির্গমনের ঘটনা, যার দরুন যাত্রা শুরু করে নিউট্রিনো জ্যোতির্বিজ্ঞান।
প্রারম্ভিক জীবন
ফ্রেডেরিক রাইনেস নিউ জার্সির প্যাটারসনে জন্মগ্রহণ করেন। তিনি গুসি (কোহেন) ও ইজরায়েল রাইনেসের চার সন্তানের মাঝে অন্যতম। তার বাবা মা সোভিয়েত রাশিয়ার একই শহরের অধিবাসী ছিলেন। তারা অভিবাসী হয়ে যুক্তরাষ্ট্রে এসেছিলেন। কিন্তু, তাদের পরিচয় ঘটেছিল নিউইয়র্ক শহরে, যা পরবর্তীতে পরিণয়ে গড়ায়। তার বড় বোন পলা পরবর্তীতে ডাক্তারি পেশায় আত্মনিয়োগ করেন এবং তার বড় দুই ভাই আইন পেশায় নিয়োজিত হন। তিনি বলেছেন "ছোটবেলায় তার পড়াশোনা খুব অনুপ্রাণিত হয়েছে" তার সহোদরদের পড়াশোনা থেকে। তার সাথে আত্মীয়তা ছিল র‍্যাবাই আইজ্যাক জ্যাকব রাইনেসের, যিনি মিজরাচি নামের এক ইহুদি ধর্মীয় আন্দোলনের প্রতিষ্ঠাতা ছিলেন।
তার পরিবার নিউইয়র্ক শহরের হিলবার্নে বসতি স্থাপন করে। সেখানে তার বাবা একটি দোকান চালাতেন। তিনি তার শৈশবের একটি বড় সময় কাটিয়েছেন সেখানে। তিনি ছিলেন একজন ঈগল স্কাউট (মার্কিন স্কাউটের সবচেয়ে বড় র‍্যাংক)। তিনি তার শৈশব সম্পর্কে বলেছেন : "আমার শৈশবের শুরুর দিককার স্মৃতি মার্কিন শহুরে দোকান এবং ছোট মার্কিন শহর কেন্দ্রিক, যার মাঝে অন্তর্ভুক্ত ছিল জুলাই মাসে স্বাধীনতা দিবসের আতশবাজি ও স্বাধীনতা দিবস উদযাপনের জন্য তৈরিকৃত পটমণ্ডপ থেকে ভেসে আসা দেশাত্মবোধক গান।"
রাইনেস কখনো দলবদ্ধভাবে আর কখনো এককভাবে গান গাইতেন। তিনি মেট্রোপলিটন অপেরা থেকে গানের তালিম নিয়েছিলেন। তিনি সেখান থেকে বিনামূল্যে গানের তালিম লাভ করতেন কেননা, তার বাবা মায়ের গান শেখানোর মত আর্থিক সামর্থ্য ছিল না। তাদের পরিবারকে পরবর্তীতে নিউ জার্সির নর্থ বেরগান থেকে কেনেডি বৌলেভার্দে বসতি স্থাপন করতে হয়, কেননা নর্থ বেরগানে কোনো মাধ্যমিক বিদ্যালয় ছিল না। তিনি ইউনিয়ন হিল মাধ্যমিক বিদ্যালয়ে ভর্তি হন যেটি নিউ জার্সির ইউনিয়ন হিলে (বর্তমান ইউনিয়ন সিটি) অবস্থিত। ইউনিয়ন  হিল মাধ্যমিক বিদ্যালয়ে তার পড়াশোনা শেষ হয় ১৯৩৫ সালে।
শৈশবকাল থেকেই তার মনে বিজ্ঞান সম্পর্কে এবং নতুন কিছু তৈরি করা ও বানানোর বিষয়ে আগ্রহ ও ইচ্ছস জাগত। তিনি তার সে সময়ের স্মৃতি সম্পর্কে বলেন:
"যতদূর আমার মনে পড়ে, বিজ্ঞানে আমার আগ্রহের সৃষ্টি হয়েছিল ধর্মীয় বিদ্যালয়ে ক্লান্তি সৃষ্টি হবার একটি মুহূর্তে যখন, গোধূলি লগ্নে আমি জানালার বাইরে তাকালাম তখন একটি হাতকে দূরবীক্ষণ যন্ত্রের বোতাম ঘোরাতে দেখলাক, আমি আলোক বিষয়ক অস্বাভাবিক কিছু দেখলাম; সেটা ছিল আলোর অপবর্তনের ঘটনা। এটাই পরবর্তীতে আমার আলো নিয়ে আগ্রহের সূত্রপাত ঘটায়।"
দুর্ভাগ্যবশত, মাধ্যমিক বিদ্যালয়ের প্রথম বছরর তিনি সাহিত্য ও ইতিহাসে তুলনামূলক বেশি নম্বর পেয়েছিলেন আর গণিত ও বিজ্ঞানে পেয়েছিলেন গড়পড়তা বা কম নম্বর। মাধ্যমিক বিদ্যালয়ের পরবর্তী বছরগুলোতে তার এসব বিষয়ে তার উন্নতি হয়। তিনি তার এক শিক্ষকের নিকট থেকে উৎসাহ পেয়েছিলেন যিনি তাকে বিদ্যালয়ের বিজ্ঞানাগারের চাবি দিয়েছিলেন। এটি পরবর্তী জীবনে তার বিজ্ঞানের প্রতি ভালোবাসার বীজ বপন করেছিল। তার বয়োজ্যেষ্ঠরা যখন জিজ্ঞেস করত্রন তিনি ভবিষ্যতে কি হতে চান, তখন তিনি "বিশিষ্ট পদার্থবিজ্ঞানী" হবার কথা বলতেন।
তিনি ম্যাসাচুসেটস ইন্সটিটিউট অব টেকনোলজিতে পড়ার জন্য নির্বাচিত হলেও তিনি নিউ জার্সির হোবোকেনে অবস্থিত স্টিভেন্স ইন্সটিটিউট অব টেকনোলজিতে ভর্তি হন। ১৯৩৯ সালে তিনি যন্ত্র প্রকৌশলে স্নাতক হন। তিনি ১৯৪১ সালে "আ ক্রিটিকাল রিভিউ অব অপটিকাল ডিফ্রাকশন থিওরি" শিরোনামে থিসিস লিখে স্নাতকোত্তর ডিগ্রি লাভ করেন। ১৯৪০ সালের ৩০ আগস্ট তিনি সিলভিয়া স্যামুয়েলসের সাথে পরিণয় সূত্রে আবদ্ধ হন। তাদের রবার্ট ও আলিসা নামের দুই সন্তান আছে। এরপর তিনি নিউ ইয়র্ক বিশ্ববিদ্যালয়ে ভর্তি হন। সেখান থেকে তিনি ১৯৪৪ সালে ডক্টরেট ডিগ্রি লাভ করেন। তিনি সেখানে সের্গে এ. কর্ফের অধীনে মহাজাগতিক রশ্মি নিয়ে অধ্যয়ন করেছিলেন। কিন্তু, তিনি রিচার্ড ডি. প্রেজেন্টের তত্ত্বাবধায়নে "নিউক্লিয়ার ফিশন অ্যান্ড দ্য মডেল অব দ্য নিউক্লিয়াস" শিরোনামের থিসিস লিখেছিলেন। দ্বিতীয় বিশ্বযুদ্ধের দরুন তার থিসিস প্রকাশে বিলম্ব ঘটে। যুদ্ধ শেষ হবার পর তার থিসিস ১৯৪৬ সালে ফিজিকাল রিভিউ এ প্রকাশিত হয়।
লস আলামোস গবেষণাগার
১৯৪৪ সালে রিচার্ড ফেইনম্যান কর্তৃক ফ্রেডেরিক রাইনেস ম্যানহাটন প্রকল্পের লস আলামোস গবেষণাগারের তাত্ত্বিক বিভাগে নিযুক্ত হন, যেখানে তিনি পরবর্তী ১৫ বছর কাজ করেন। তিনি ফেইনম্যানের টি-৪ (বিকিরণ সমস্যা) দলে যোগ দেন, যেটি ছিল হ্যান্স বেথের টি (তাত্ত্বিক) বিভাগের অংশ। বিকিরণ খুব সূক্ষ্ম ভর পরিমাপের জন্য প্রয়োজনীয়। ১৯৪৬ সালের জুন মাসে তিনি দলনেতা হিসেবে নিযুক্ত হন এবং টি-১ (ড্রাগন তত্ত্ব) দলের নেতৃত্ব দেওয়া শুরু করেন। তিনি ড্রাগন পশ্চাদাংশ বেষ্টনকরণ পরীক্ষায় সফলতার দরুন এই পদে অধিষ্ঠিত হন। ড্রাগন হল এমন এক ধরনের যন্ত্র যা খুব অল্প সময়ে সংকটাপন্ন অবস্থায় পরিগণিত হয় এবং এটি গবেষণায় প্রয়োজনীয় সামগ্রী ও শক্তির উৎস হিসেবে ব্যবহৃত হতে পারে।
সম্ভবত, পারমাণবিক পরীক্ষায় তার সংশ্লিষ্টতার দরুন তিনি পারমাণবিক পরীক্ষার পর বায়ুমণ্ডলে নির্গত রশ্মি থেকে সৃষ্ট তেজস্ক্রিয় দূষণ নিয়ে ভাবতে শুরু করেন এবং ভূগর্ভস্থ পারমাণবিক পরীক্ষার সমর্থকে পরিণত হন। স্পুৎনিক ১ উৎক্ষেপণের পর সৃষ্ট মহাকাশীয় স্নায়ুযুদ্ধের সময়ে জন আর্চিব্যাল্ড হুইলারের প্রকল্প ১৩৭ এ যোগদান করেন যা পরবর্তীতে জ্যাসন নামের একটি পরামর্শক প্রতিষ্ঠানে রূপান্তরিত হয়। তিনি ১৯৫৮ সালে জেনেভায় শান্তির জন্য পারমাণবিক প্রযুক্তি সম্মেলনে যোগদান করেছিলেন।
নিউট্রিনো ও তারার অন্তঃস্থ ক্রিয়া আবিষ্কার
১৯৩০ সালের ৪ ডিসেম্বরে উলফগ্যাং পাউলি নিউট্রিনোর ধারণা প্রদান করেছিলেন। তিনি পরমাণু ভাঙলে নিউট্রিনো পাওয়া যায় বলে উল্লেখ করেছিলেন। বিটা ক্ষয়ে নিউট্রন ভেঙে প্রোটন ও ইলেকট্রন তৈরির সময় হারিয়ে যাওয়া শক্তি পূরণে এটি অন্তর্ভুক্ত ছিল। এই নতুন বস্তুকণা শক্তির সংরক্ষণশীলতা নীতির জন্য প্রয়োজনীয় ছিল। এনরিকো ফের্মি এর নাম নিউট্রিনো প্রদান করেন ইতালীয় ভাষায় যার মানে "ক্ষুদ্র নিরপেক্ষ কিছু"। ১৯৩৪ সালে তিনি "বিটাক্ষয়ের তত্ত্ব" প্রদান করেন যেখানে নিউক্লিয়াস থেকে ইলেকট্রন নির্গমনের সময় নিউট্রন ভেঙে একটি করে প্রোটন, নিউট্রন ও ইলেকট্রনে পরিণত হয়।
নিউট্রিনোর শক্তির ঘাটতি পূরণের জন্য দেওয়া হলেও ফের্মির তত্ত্বে বলা হয়, ক্ষুদ্র ভর ও আধানহীন কিছু সরাসরিভাবে দেখা সম্ভব নয়। ১৯৩৪ সালের গবেষণাপত্রে রুডলফ পেইয়েরলস ও হ্যান্স বেথে দেখান যে, নিউট্রিনো ভূমি দিয়ে গমন করতে পারে এবং সিদ্ধান্তে উপনীত হন যে "নিউট্রিনো পর্যবেক্ষণ করা কার্যত অসম্ভব"।
১৯৫১ সালে রাইনেস এবং তার সহকর্মী ক্লাইড কাওয়ান নিউট্রিনো শনাক্ত করার প্রকল্প হাতে নেন যাতে তারা এর অস্তিত্ব প্রমাণ করতে পারেন। গ্রিনহাউস গুচ্ছ পরীক্ষার সময়ে তিনি টি বিভাগের প্রধান জে. ক্যারসন মার্কের নিকট থেকে মৌলিক পদার্থবিজ্ঞান সম্পর্কে গবেষণা করার অনুমতি লাভ করেন। জে. ক্যারসন তাকে জিজ্ঞেস করেন, "কেন তুমি মুক্ত নিউট্রিনো শনাক্ত করতে চাও?" প্রশ্নের পর তিনি তার জবাবে বলেন, "কেননা সবাই বলে তুমি এটা করতে পারবে না।"
ফের্মির তত্ত্ব অনুসারে, ঐসময়ে বিপরীত প্রতিক্রিয়ারও সৃষ্টি হয় যেখানে নিউট্রিনো প্রোটনের সাথে মিলে নিউট্রন ও পজিট্রন সৃষ্টি করে। পজিট্রন খুব তাড়াতাড়ি ইলেকট্রন দ্বারা বিলুপ্ত হয় এবং ২ ইলেকট্রন ভোল্টের গামা রশ্মি সৃষ্টি করে, যখন নিউট্রন প্রোটনের সাথে মিলে ২.২ ইলেকট্রন ভোল্টের গামা রশ্মি তৈরি করে। এটা সম্পূর্ণ আলাদা ধরনের ঘটনা হিসেবে ঘটে যা আলাদা করা সম্ভব। তারপর রাইনেস ও কাউয়ান বুঝলেন যে তারা যদি তাদের তরল স্ফুলিঙ্গে ক্যাডমিয়াম লবণ ঢালতে পারেন, তবে তারা ঐ প্রক্রিয়া দেখতে সক্ষম হবেন এবং তখন ৯ ইলেকট্রন ভোল্ট গামা রশ্মি নির্গত হবে। নিউট্রিনোর উৎসর জন্য তারা পারমাণবিক বোমা ব্যবহার করার সিদ্ধান্ত গ্রহণ করলেন। তারা গবেষণাগারের পরিচালক নরিস ব্র‍্যাডবারির নিকট থেকে অনুমতি লাভ করেন। পরীক্ষার জন্য খাফ খননের মাধ্যমে তাদের কাজ শুরু হয়। তখন জে. এম. বি. কেলগ পারমাণবিক বোমার পরিবর্তে পারমাণবিক চুল্লি ব্যবহার করতে অনুরোধ করেন। এতে কম নিউট্রিনো পাওয়া গেলেও এর সাহায্যে অনেক সময় ধরে বহু পরীক্ষা চালানো সম্ভব।
এরপর রাইনেস তার কর্মজীবনের অধিকাংশ সময়েই নিউট্রিনোর ধর্ম ও বৈশিষ্ট্য নির্ণয়ে নিয়োজিত ছিলেন। তার এই কাজের দরুন বহু গবেষককে নিউট্রিনো নিয়ে গবেষণা করতে উদ্বুদ্ধ করে। কাউয়ান ১৯৫৭ সালে লস আলামোস ত্যাগ করে জর্জ ওয়াশিংটন বিশ্ববিদ্যালয়ে গমন করলে তাদের যৌথ গবেষণার পরিসমাপ্তি ঘটে। প্রথমবারের মত নিউট্রিনো শনাক্ত করার দরুন রাইনেসকে ১৯৫৯ সালে কেস ওয়েস্টার্ন রিজার্ভ বিশ্ববিদ্যালয়ের পদার্থবিজ্ঞান বিভাগের প্রধান হিসেবে নিযুক্ত করা হয়। ১৯৬৬ সাল পর্যন্ত তিনি কেস ওয়েস্টার্ন রিজার্ভ বিশ্ববিদ্যালয়ে কর্মরত ছিলেন। তিনি সেখানে থাকতে একটি দলের নেতৃত্ব দিয়েছিলেন, যে দল কসমিক রশ্মি দ্বারা বায়ুমণ্ডলে সৃষ্ট নিউট্রিনো প্রথমবারের মত শনাক্ত করতে পেরেছিল। ছোটবেলা থেকেই রাইনেসের গানের গলা ভালো ছিল ও তিনি গায়ক হতে চাইতেন। কেস ওয়েস্টার্ন রিজার্ভ বিশ্ববিদ্যালয়ে থাকাকালে তিনি তার দায়িত্বের পাশাপাশি ক্লিভল্যান্ড অকেস্ট্রা কোরাসে রবার্ট শয়ের দিকনির্দেশনায় জর্জ সজেল ও ক্লিভল্যান্ড অকেস্ট্রার সাথে গেয়েছিলেন।
১৯৬৬ সালে তার নিউট্রিনো গবেষণা দলের অধিকাংশকে নিয়ে নব্য প্রতিষ্ঠিত ইউনিভার্সিটি অব ক্যালিফোর্নিয়া, আরভিনে যোগদান করেন। তিনি প্রতিষ্ঠানটির ভৌতবিজ্ঞান অনুষদের প্রথম ডিন ছিলেন। সেখানে থাকাকালে রাইনেস স্নাতক ছাত্রদের সাথে মেডিকেল রেডিয়েশন ডিটেক্টরের উন্নতিতে আত্মনিয়োগ করেন ও পুরো মানব শরীরে রেডিওথেরাপি প্রদানের পর সৃষ্ট তেজস্ক্রিয়তা নিয়ে গবেষণা করেন।
রাইনেস সুপারনোভা বিস্ফোরণের পর সৃষ্ট দূরবর্তী ঘটনা নিয়ে গবেষণার জন্য প্রস্তুত হয়েছিলেন। সুপারনোভা বিস্ফোরণের ঘটনা বিরল হলেও রাইনেস ভাবলেন তিনি ভাগ্যবান হলে একটি সুপারনোভা বিস্ফোরণ দেখতে পারেন ও বিশেষভাবে তৈরি শনাক্তকরণ যন্ত্রের সাহায্যে তিনি নিউট্রিনো নির্গমন দেখতে পারবেন। তিনি তার অপেক্ষাকালীন সময়ে তার বড় নিউট্রিনো শনাক্তকরণ যন্ত্রগুলোতে সংকেত প্রদান করেন যাকে তিনি "আশু সুপারনোভা পূর্বাভাস প্রক্রিয়া" বলে অভিহিত করেন। ১৯৮৭ সালে সুপারনোভা এসএন১৯৮৭এ থেকে নিউট্রিনো নির্গমনের ঘটনা ইউনিভার্সিটি অব ক্যালিফোর্নিয়া, আরভিন, মিশিগান বিশ্ববিদ্যালয় ও ব্রুকহ্যাভেন জাতীয় গবেষণাগারের সমন্বিত উদ্যোগে ক্লিভল্যান্ডের লবণ খনির নিকট ৮,০০০ টন চেরেনকভ শনাক্তকরণ যন্ত্রের সাহায্যে শনাক্ত করা সম্ভব হয়। সাধারণত, শনাক্তকরণ যন্ত্রটি অল্প কিছু ঘটনা রেকর্ড করলেও সুপারনোভা ঘটনার দিন মাত্র ১০ সেকেন্ডে ১৯ টি ঘটনা রেকর্ড করেছিল। এই আবিষ্কারকে নিউট্রিনো জ্যোতির্বিজ্ঞানের সূচনা বলে গণ্য করা হয়।
মৃত্যু
দীর্ঘ রোগভোগের পর ক্যালিফোর্নিয়ার অরেঞ্জে ইউনিভার্সিটি অব ক্যালিফোর্নিয়া, আরভিনের চিকিৎসাকেন্দ্রে ১৯৯৮ সালের ২৬ আগস্ট মৃত্যুবরণ করেন। মৃত্যুকালে তিনি স্ত্রী ও দুই সন্তান রেখে যান। তার গবেষণাপত্র ইউনিভার্সিটি অব ক্যালিফোর্নিয়া, আরভিনের গ্রন্থাগারে সংরক্ষিত আছে। তার নামানুসারে প্রতিষ্টানটিতে রাইনেস হলের নামকরণ করা হয়েছে।
কম্বলাম্বর পা
কম্বলাম্বর পা বা কম্বল পা বা লাওয়া পা দশম শতাব্দীর একজন মহাসিদ্ধ এবং কম্বলগীতিকা ও চর্যাপদের একটি পদের রচয়িতা ছিলেন।
নামকরণের প্রবাদ
কম্বলাম্বর পার নামকরণ তিব্বতী বৌদ্ধমতে প্রবাদ প্রচলিত রয়েছে। এই প্রবাদানুসারে, কম্বল পা পানাবা পর্বতে ধ্যানরত অবস্থায় থাকাকালীন কিছু ডাকিনী তার পরণের কম্বল ছিঁড়ে খেয়ে নেয় ও বাকি অংশ পুড়িয়ে ফেলে। এতে ক্রুদ্ধ হয়ে কম্বল পা এই ডাকিনীদের ভেড়ায় রূপান্তরিত করে দিলে তারা ভীত হয়ে খেয়ে নেওয়া কম্বলের টুকরোগুলি বমি করে ফেললে কম্বল পা সেগুলিকে কুড়িয়ে সেলাই করে আবার ব্যবহার শুরু করেন। সেই থেকে তার নাম কম্বল পা বা কম্বলাম্বর পা হয়।
পরিচয়
অষ্টম শতাব্দীর শেষভাগ এবং নবম শতাব্দীর শেষভাগের মধ্যবর্তী সময়ে রচিত হেবজ্র তন্ত্র নামক অনুত্তরযোগতন্ত্র শ্রেণীর যোগিনীতন্ত্রকে কম্বলাম্বর পা পূর্ব ভারতে নিয়ে যান। তিনি কম্বলগীতিকা নামে একটি দোহাগ্রন্থ রচনা করেন। এছাড়া তিনি চর্যাপদের একটি পদের রচনা করেন। তিব্বুতী ঐতিহ্যানুসারে তিনি হেরুকা সাধন পদ্ধতির ওপর ছয়টি গ্রন্থ রচনা করেন। কম্বল পা স্বপ্নদর্শন নামক এক যোগপদ্ধতির দিকপাল ছিলেন। এই যোগ তার নিকট হতে মহাসিদ্ধ তিলো পা শিক্ষা লাভ করেন। কম্বল পা ইন্দ্রভূতিকে শিক্ষাদান করেন।
মোনাকোর ভাষা
ফরাসি ভাষা মোনাকোর প্রধান ও একমাত্র সরকারি ভাষা। এখানকার প্রায় অর্ধেক লোক ফরাসি বংশোদ্ভূত বা ফ্রান্সের নাগরিক। মোনাকোতে মোনেগাস্ক নামের একটি স্থানীয় ভাষাতে ১৬% লোক কথা বলে। মোনেগাস্ক ভাষাটি মোনাকোর স্থানীয় মোনেগাস্ক জাতির লোকদের মুখের ভাষা; এটি একটি রোমান্স ভাষা, যা মূলত লিগুয়ারীয় ভাষার একটি উপভাষা। মোনাকোতে ইতালীয় ভাষাতেও ১৬% লোক কথা বলে।
মোনাকোতে বিশ্বের বহু দেশের নাগরিক বাস করে বলে এখানকার প্রায় এক-পঞ্চমাংশ লোক ফরাসি, মোনেগাস্ক ও ইতালীয় ভাষার বাইরে অন্যান্য বহু ভাষায় কথা বলে।
অনুজ রাউত
অনুজ রাউত (জন্ম ১৭ অক্টোবর ১৯৯৯) হলেন একজন ভারতীয় প্রতিভাবান তরুণ ক্রিকেটার যিনি ঘরোয়া ক্রিকেটে দিল্লি এবং ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোরের প্রতিনিধিত্ব করেন। তিনি একজন বাঁহাতি টপ অর্ডার ব্যাটসম্যান এবং উইকেটরক্ষক ।
ক্রীড়া জীবন
২০২০ ইন্ডিয়ান প্রিমিয়ার লিগের নিলামে রাজস্থান রয়্যালস তাকে কিনে নেয়। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগের নিলামে রয়্যাল চ্যালেঞ্জার্স ব্যাঙ্গালোর তাকে কিনে নেয়।
দুপুরমনি
দুপুরমনি (বৈজ্ঞানিক নাম: Pentapetes phoenicea) Malvaceae পরিবারের একবর্ষজীবি গুল্মজাতীয় উদ্ভিদ। এর ইংরেজি নামগুলোর মধ্যে Midday Flower, Scarlet Mallow, Copper Cups, Florimpia, Noon Flower, Scarlet Pentapetes, Scarlet phoenician ইত্যাদি উল্লেখযোগ্য। এদের অন্যান্য নামগুলো হলো বন্ধুক, কটলতা, বন্ধুলী, দুপুরচণ্ডি, দুপুর মালতি ইত্যাদি।
বিবরণ
দুপুরমনি একটি অনিন্দ্য সুন্দর অরুণ রঙের ফুল। দুপুরমনি গাছের আদিনিবাস দক্ষিণ এশিয়া; পরে এটি সমগ্র দুনিয়াতে বিস্তার লাভ করেছে। এটি বর্ষার মরসুমি ফুল। একহারা লম্বা গাছ। ডালপালা কম। চেহারাটা খসখসে। পাতা বেশ লম্বা, কিনার কাটাকাটা, আগা সরু। ফুল ২ সেন্টিমিটার চওড়া। পাঁচটি চ্যাপ্টা পাপড়ি, সিঁদুরে লাল, কখনো হালকা গোলাপী বা সাদা। কোন গন্ধ নেই। পাপড়ির সঙ্গে চিকন ফিতার মতো লকলকে কয়েকটি উপাঙ্গ ফুলের শোভা বাড়ায়। এদের কাণ্ড একটি অর্ধকাষ্ঠল ০.৫ থেকে ১ মিটার পর্যন্ত উচ্চতা বিশিষ্ট হয়। শাখাগুলি হয় লম্বা এবং ছড়ানো। পাতাগুলি ৬ থেকে ১০ সেমি হয়। ফুলগুলি দুপুরে ফোটে এবং দ্রুত ঝরে যায়। ৫ প্রকোষ্ঠ বিশিষ্ট গোলাকৃতি ফল হয়, প্রতিটি প্রকোষ্ঠে ৮-১২ টি করে বীজ থাকে। আগস্ট থেকে নভেম্বরে এতে ফুল ফোটে। এটি বাগানের শোভা বর্ধনের জন্য লাগানো হয়; তবে অনেক দেশে এটি আঁশের জন্য বা ভেষজ চিকিৎসার জন্য লাগানো হয়।
মহীধর পা
চর্যাপদ গ্রন্থে মহীধর পার একটি পদ গৃহীত হয়েছে। মহীধর পা কাহ্ন পা'র শিষ্য ছিলেন। তার পদের ভাষা প্রাচীন মৈথিলি। তার জীবৎকালের নিম্ন সীমা ৮৭৫ খ্রিষ্টাব্দ। তিনি বিগ্রহ পাল-নারায়ণ পালের রাজত্বকালে জীবিত ছিলেন। তার জন্মস্থান মগধ। তিনি বর্ণে শূদ্র। কারও মতে তিনি দারিক পার শিষ্য।
অঙ্গদ বীরসিং বাজওয়া
থাম্ব|রাষ্ট্রপতি ভবনে অঙ্গদ অঙ্গদ বীরসিং বাজওয়া (জন্ম ২৯শে নভেম্বর ১৯৯৫) একজন ভারতীয় ক্রীড়া শ্যুটার যিনি স্কিট বিভাগে প্রতিদ্বন্দ্বিতা করেন। তিনি ৬০ এর মধ্যে ৬০ স্কোর করার বিশ্ব রেকর্ড অধিকারী।
ক্যারিয়ার
কুয়েত সিটিতে ২০১৫ সালের এশিয়ান শুটিং চ্যাম্পিয়নশিপে অঙ্গদ বাজওয়া ১২১/১২৫ এর শুটিং করে পুরুষদের স্কিটে জুনিয়র এ কক বিবাহগে স্বর্ণপদক জিতেছিলেন এবং নতুন এশিয়ান জুনিয়র রেকর্ড স্থাপন করেছিলেন। অঙ্গদ বাজওয়া পুরুষদের জুনিয়র দলগত স্কিট বিভাগে অনন্ত নারুকা এবং অর্জুন মানের সাথে স্বর্ণ জিতেছিলেন।
বাজওয়া জাকার্তায় ২০১৮ এশিয়ান গেমসে অংশ নিয়েছিলেন যেখানে তিনি ১২৫য়ের মধ্যে ১১৯ স্কোর করেছিলেন এবং চূড়ান্ত পর্বের জন্যে যোগ্যতা অর্জন করতে ব্যর্থ হন। তিনি পুরুষদের স্কিট প্রতিযোগিতার চূড়ান্ত রাউন্ডে ৬০/৬০ এর বিশ্ব রেকর্ড শ্যুট করে কুয়েত সিটির ২০১৮ এশিয়ান শটগান চ্যাম্পিয়নশিপে স্বর্ণপদক জিতেছিলেন ; এটি একটি মহাদেশীয় বা বিশ্ব-স্তরের টুর্নামেন্টের স্কিট শৃঙ্খলায় ভারতের প্রথম স্বর্ণপদক।
২০২০ সালে কোভিড-১৯ বৈশ্বিক মহামারীর কোনও প্রতিযোগিতা ছাড়াই দীর্ঘকালবাদে ফিরে এসে মিশরের কায়রোতে অনুষ্ঠিত ২০২১য়ের ফেব্রুয়ারিতে প্রথম বিশ্বকাপ স্কিট দলগত ইভেন্টে তিনি ব্রোঞ্জ পদক জিতেছিলেন।
২০২১ সালের মার্চ মাসে নয়াদিল্লিতে বিশ্বকাপ আসরে, অঙ্গদ এবং তার দল আবার জিতেছিল, এবার কাতারের দলকে ৬ - ২ ব্যবধানে হারিয়ে স্কিট দলগত বিভাগে স্বর্ণপদক পেয়েছিলেন। কাতারের দলটি বাছাই পর্বে প্রথম স্থান অর্জন করেছিল। একদিন পরে তিনি নিজের গতি অব্যাহত রেখে মিক্সড টিম ইভেন্টে টানা দ্বিতীয় স্বর্ণপদক জিতেছিলেন কাজাখস্তান দলকে ৩৩ - ২৯ ফলাফলে পরাজিত করে।
নতুন দিল্লিতে ২০২১ সালের আইএসএসএফ বিশ্বকাপে মৈরাজ আহমদ খান এবং গুরজ্যোত সিংহ খানগুরার সাথে পুরুষদের স্কিট দলগত বিভাগে স্বর্ণপদক জিতেছিলেন অঙ্গদ বাজওয়া।
ব্যক্তিগত জীবন
২০২০ সালের হিসাবে, বাজওয়া মানব রচনা বিশ্ববিদ্যালয় থেকে বিবিএ শেষ করেছেন। তিনি শেরউড কলেজে পড়াশোনা করেন এবং ভ্যানকুভারের ইউবিসি থেকে স্নাতক ডিগ্রি অর্জনের জন্য কিছু সময় কানাডায় চলে আসেন তবে ২০১৫ সাল থেকে আজ পর্যন্ত ভারতের প্রতিনিধিত্ব করতে ভারতে ফিরে আসেন। তাঁর বাবা গুরপাল সিং বাজওয়া কানাডার ব্যবসায়ী ।
বুদাপেস্ট
বুদাপেস্ট (হাঙ্গেরীয় ভাষায়: Budapest বুদাপেস্ট আ-ধ্ব-ব: ['budɒpɛʃt]) বা বুদাপেস্ট হাঙ্গেরির রাজধানী এবং হাঙ্গেরির সবচেয়ে জনবহুল শহর এবং জনসংখ্যার দিক থেকে ইউরোপীয়ান ইউনিয়নের নবম বৃহত্তম শহর। শহরটির জনসংখ্যা ১৭,৫২,২৮৬ জন এবং এর আয়তন ৫২৫ বর্গ কিলোমিটার (২৭৩ বর্গ মাইল)।
অ্যালেক্সিস ফউক্স
অ্যালেক্সিস ফউক্স একজন মার্কিন পর্নোগ্রাফিক অভিনেত্রী। তিনি বর্তমান সময়ের একজন আলোচিত মিল্ফ পর্নোতারকা। তিনি ২৩ জুন, ১৯৭৫ পেনসিলভানিয়ার কিস্টোন রাজ্যে জন্মগ্রহণ করেছিলেন।
বুদাপেস্ট
দানিউব নদীর দুই তীরের শহর - পশ্চিম তীরের বুদা ও পুরানো বুদা, এবং পূর্ব তীরের পেস্ট - এই শহরগুলি একত্রিত হয়ে ১৮৭৩ খ্রিষ্টাব্দের ডিসেম্বর ১৭ তারিখে বুদাপেস্ট নগরীর পত্তন হয়। বর্তমানে এটি ইউরোপীয় ইউনিয়ন এর ৮ম বৃহত্তম শহর।
অ্যালেক্সিস ফউক্স
প্রারম্ভিক জীবন
অ্যালেক্সিস তার কিশোর বয়সে, বেড়ে ওঠার সময় অনেকটাই বহির্মুখী ছিল। তিনি পেনসিলভানিয়ার একটি ছোট শহরে বড় হয়েছেন এবং বড় হওয়ার সাথে সাথে তিনি প্রায়শই ওয়াশিংটন ডিসি, বাল্টিমোর, মেরিল্যান্ড, নিউ ইয়র্কের ক্লাবগুলিতে যেতেন।অ্যালেক্সিস একটি স্থানীয় স্কুল থেকে ম্যাট্রিকুলেশন করেছেন, এবং তার স্নাতক হওয়ার পরে, তিনি ফ্লোরিডায় চলে আসেন। তিনি প্রায় সাড়ে তিন বছর মার্কিন বিমানবাহিনীতে করেছেন।  তার বাবা মারা যাওয়ার পর তাঁর পরিবার প্রচণ্ড অর্থসংকটে ভুগছিল। এজন্য  তিনি পরিবারকে সহায়তা করার সিদ্ধান্ত নেন এবং অ্যাডাল্ট ইন্ডাস্ট্রিতে যোগদান করেন।
বুদাপেস্ট
বুদাপেস্ট ইউরোপের অন্যতম সুন্দর শহর। এই শহরের বিশ্ব ঐতিহ্যবাহী স্থানগুলোর মধ্যে রয়েছে দানিউব নদীর তীর, বুদা প্রাসাদ, আন্দ্রেসি এভিনিউ, হিরো’স স্কয়ার এবং মিলেনিয়াম পাতাল রেলপথ। মিলেনিয়াম পাতাল রেলপথ বিশ্বের দ্বিতীয় প্রাচীন পাতাল রেলপথ। বুদাপেস্টে অবস্থিত হাঙ্গেরীয় সংসদ ভবন বিশ্বের তৃতীয় বৃহত্তম সংসদ ভবন। প্রতিবছর বুদাপেস্টে ৪.৩ মিলিয়ন পর্যটন আসে। ইউরোমনিটর-এর এক জরিপ অনুসারে পর্যটকদের কাছে বুদাপেস্ট বিশ্বের ২৫তম জনপ্রিয় শহর।
বুদাপেস্ট ইউরোপীয় ইনস্টিটিউট অফ ইনোভেশন অ্যান্ড টেকনোলজির সদর দফতর, ইউরোপীয় পুলিশ কলেজ  এবং চীন বিনিয়োগ প্রচার সংস্থার প্রথম বিদেশী অফিস।  বুদাপেস্টে এটভিস লোরান্ড বিশ্ববিদ্যালয়, সেমেলওয়েস বিশ্ববিদ্যালয় এবং বুদাপেস্ট প্রযুক্তি ও অর্থনীতি বিশ্ববিদ্যালয় সহ ৪০ টিরও বেশি কলেজ ও বিশ্ববিদ্যালয় অবস্থিত ।
অ্যালেক্সিস ফউক্স
সম্মাননা
তিনি বহু-সময় বহু পুরস্কারে মনোনীত হয়েছেন, তিনি ২০১৭ সালে প্রিচার'স ডটার (২০১৬) পর্নো চলচ্চিত্রের জন্য "সেরা পার্শ্ব অভিনেত্রী" এবং "MILF পারফর্মার অফ দ্য ইয়ার"-এর জন্য AVN পুরস্কার মনোনয়নের জন্য মনোনীত হন। ২০২১ সালের হিসাব অনুযায়ী, অ্যালেক্সিস ফউক্স ব্রাজারস এর শীর্ষ মিল্ফ পারফর্মারদের এর মধ্যে একজন।
বুদাপেস্ট
বুদাপেস্ট মধ্য ইউরোপের একটি অর্থনৈতিক ও বাণিজ্যিক কেন্দ্র। মাস্টারকার্ডের উদীয়মান অঞ্চল সূচকে শহরটির স্থান ছিল তৃতীয়। এছাড়া জীবনযাত্রার মানের দিক থেকে এটি মধ্য ও পূর্ব ইউরোপের সবচেয়ে বাসযোগ্য শহর হিসেবে বিবেচিত হয়। ফোর্বস ম্যাগাজিন বুদাপেস্টকে বসবাসের জন্য ইউরোপের ৭তম উপযুক্ত শহর হিসেবে মর্যাদা দিয়েছে। ইউসিটিগাইড এর জরিপ অনুসারে এটি বিশ্বের ৯ম সুন্দর শহর। ইনোভেশন সিটিস-এর শীর্ষ একশটি শহরের তালিকায় বুদাপেস্টের অবস্থান প্রথম।
ইতিহাস
বুদাপেস্টে প্রথম মানব বসতি খ্রিস্টের জন্মের আগে সেল্টসরা স্থাপিত করেছিল। এটি পরে রোমানদের দখলে ছিল। রোমান বন্দোবস্তে প্রথমদিকে এটি একটি সামরিক শিবির ছিল। পরবর্তীতে, ধীরে ধীরে শহরটি এর চারপাশে প্রসারিত হতে থাকে। এক সময় বাণিজ্যিক জীবনের কেন্দ্রবিন্দুতে পরিণত হয় শহরটি। রোমানরা এই দুর্গযুক্ত সামরিক শিবিরকে কেন্দ্র করে রাস্তা, নাট্যমঞ্চ, উষ্ণ স্নানাগার এবং ঘরবাড়ি নির্মাণ করেছিল। অ্যাকুইঙ্কাম, হাঙ্গেরিতে রোমান প্রত্নতাত্তিক শহরগুলোর মধ্যে সর্বাধিক প্রসিদ্ধ।
অটোমানরা ১৫২৬ সালে বুদা জয় করে এবং ১৫২৯ সাল থেকে পুরোপুরিভাবে শহরটি শাসন করে। তুর্কি শাসন দেড়শ বছরেরও বেশি সময় ধরে স্থায়ী ছিল। অটোমান তুর্কিরা শহরের মধ্যে স্নানের জন্য অনেকগুলি হাম্মামখানা তৈরি করেছিল।  তুর্কিরা তাদের শাসনকালে যে স্নানাগার তৈরি করেছিল তার কয়েকটি ৫০০ বছর পরেও ব্যবহার করা হয়। এদের মধ্যে উল্লেখযোগ্য রুদাস বাথস এবং কিরলি বাথস।
বিংশ শতাব্দীর শেষের দিকে ১৯৮০-১৯৯০-এর রাজনৈতিক অস্থিরতার সময় (আয়রন কার্টেনের পতন) নাগরিক সমাজ এবং বুদাপেস্টের জন-জীবনের উন্নয়ন বাধাগ্রস্থ হয়। একনায়কতন্ত্রের স্মৃতিস্তম্ভগুলি সরকারী স্থান থেকে মেমেন্টো পার্কে সরানো হয়। নতুন গণতন্ত্রের প্রথম ২০ বছরে, শহরটি উন্নয়নে মেয়র গ্যাবার ডেমস্কি বিশেষ ভূমিকা পালন করেন।
ব্যুৎপত্তি ও উচ্চারণ
বুদা, ওবুদা এবং পেস্টের পূর্বে পৃথক শহরগুলি ১৮৭৩ সালে আনুষ্ঠানিকভাবে একীভূত হয়েছিল এবং নতুন নাম দেওয়া হয়েছিল বুদাপেস্ট ।এর আগে, একত্রে শহরগুলিকে কখনও কখনও "পেস্ট-বুডা" বলা হত। সমসাময়িক হাঙ্গেরিয়ান কথোপকথনে সমগ্র শহরের জন্য পার্স প্রো টোটো ব্যবহার করা হয়।
সকল প্রকার ইংরেজি শব্দ pest- এর মতো -s- উচ্চারণ করে।বুডা -তে -উ -কে হয় /u/ খাবারের মতো উচ্চারণ করা হয় (যেমন  ) অথবা /ju/ লাইক কিউ ।হাঙ্গেরিয়ান ভাষায়, -s- উচ্চারণ করা হয় /ʃ/ ধোয়ার মতো; IPA-তে:   ।
"বুদা" এবং "পেস্ট" নামের উৎপত্তি অস্পষ্ট। বুদা ছিল
ভাষাগতভাবে, যাইহোক, স্লাভিক ডেরিভেটিভ вода ( voda, water) এর মাধ্যমে একটি জার্মান উৎপত্তি সম্ভব নয়, এবং একটি তুর্কি শব্দ সত্যিই বুটা ~ বুদা 'শাখা, টুইগ' শব্দ থেকে এসেছে বলে নিশ্চিত হওয়া যায় না।
মধ্যযুগের ইতিহাসে লিপিবদ্ধ একটি কিংবদন্তি অনুসারে, "বুদা" এর প্রতিষ্ঠাতা, ব্লেদার নাম থেকে এসেছে, হুনিক শাসক আতিলার ভাই।
পেস্ট সম্পর্কে বিভিন্ন তত্ত্ব আছে। একটি তত্ত্ব বলে যে নামটি রোমান সময় থেকে এসেছে, যেহেতু টলেমি "পেশন" ("Πέσσιον", iii.7.§.2) নামে একটি স্থানীয় দুর্গ ( কন্ট্রা-অ্যাকুইনকাম ) ছিল। আরেকটিতে বলা হয়েছে যে পেস্ট শব্দের উৎপত্তি স্লাভিক শব্দ গুহা, пещера বা peštera থেকে।তৃতীয়টি пещ, বা pešt, নামে একটি গুহাকে উল্লেখ করে যেখানে আগুন জ্বলে বা একটি লাইমেকিলন।
টপোগ্রাফি
বুদাপেস্ট, কৌশলগতভাবে কার্পেথিয়ান বেসিনের কেন্দ্রে অবস্থিত, একটি প্রাচীন পথের উপর অবস্থিত যা ট্রান্সডানুবিয়ার পাহাড়কে গ্রেট প্লেনের সাথে সংযুক্ত করেছে। সড়কপথে এটি ভিয়েনার দক্ষিণ-পূর্বে,  ওয়ারশ-এর দক্ষিণে,  মস্কোর দক্ষিণ-পশ্চিমে,  এথেন্সের উত্তরে,  মিলানের উত্তর-পূর্বে, এবং  প্রাগের দক্ষিণ-পূর্বে।
বুদাপেস্টের এলাকাটি সেন্ট্রাল হাঙ্গেরিতে অবস্থিত, যা পেস্ট কাউন্টিতে সমষ্টির বসতি দ্বারা বেষ্টিত। রাজধানীর পরিধি  উত্তর থেকে দক্ষিণে এবং পূর্ব থেকে পশ্চিমে যথাক্রমে। দানিউব উত্তর দিক থেকে শহরে প্রবেশ করেছে; পরে এটি দুটি দ্বীপকে ঘিরে ফেলে, উবুদা দ্বীপ এবং মার্গারেট দ্বীপ। তৃতীয় দ্বীপ সেপেল দ্বীপটি বুদাপেস্ট দানিউব দ্বীপপুঞ্জের মধ্যে বৃহত্তম, তবে শুধুমাত্র এর উত্তরের প্রান্তটি শহরের সীমার মধ্যে। যে নদীটি শহরের দুটি অংশকে পৃথক করেছে তা বুদাপেস্টের সংকীর্ণ বিন্দুতে   প্রশস্ত। পেস্ট গ্রেট প্লেনের সমতল ভূখণ্ডে অবস্থিত আর বুদা বরং পাহাড়ি।
নদীর মাঝখানে অল্প সংখ্যক দ্বীপের কারণে এই প্রশস্ত বিন্দুতে দানিউব সর্বদাই সহজলভ্য ছিল।শহরটি ভূ-সংস্থানগত বৈপরীত্য চিহ্নিত করেছে: বুদা পশ্চিম দিকের উঁচু নদীর সোপান এবং পাহাড়ে নির্মিত, যখন যথেষ্ট বড় পেস্ট নদীর বিপরীত তীরে একটি সমতল এবং বৈশিষ্ট্যহীন বালির সমভূমিতে ছড়িয়ে পড়ে। পেস্টের ভূখণ্ড একটি সামান্য পূর্বমুখী গ্রেডিয়েন্টের সাথে বৃদ্ধি পায়, তাই শহরের পূর্বদিকের অংশগুলি বুদার ক্ষুদ্রতম পাহাড়ের সমান উচ্চতায় অবস্থিত, বিশেষ করে গেলার্ট হিল এবং ক্যাসেল হিল।
ট্রাফিকের ক্ষেত্রে শহরের গুরুত্ব খুবই কেন্দ্রীয়, কারণ অনেক বড় ইউরোপীয় রাস্তা এবং ইউরোপীয় রেললাইন বুদাপেস্টের দিকে যায়। দানিউব একটি গুরুত্বপূর্ণ জলপথ ছিল এবং এখনও রয়েছে এবং কার্পাথিয়ান অববাহিকার কেন্দ্রে অবস্থিত এই অঞ্চলটি বাণিজ্য রুটের ক্রস-রোডে অবস্থিত। বুদাপেস্ট মাত্র তিনটি রাজধানী শহরের একটি, যেখানে তাপ স্প্রিংস বিদ্যমান। (অন্যগুলি হচ্ছে রেইকিয়াভিক আইসলণ্ড এ এবং সোফিয়া  বুলগেরিয়াতে )। প্রায় ১২৫টি স্প্রিং থেকে প্রাত্যহিক তাপীয় জল নির্গত হয়, যার তাপমাত্রা ৫৮ সেলসিয়াস পর্যন্ত হতে পারে। এই জলের কিছু ঔষধি প্রভাব রয়েছে তাদের চিকিৎসাগতভাবে মূল্যবান খনিজ উপাদানের কারণে।
জলবায়ু
বুদাপেস্টের একটি আর্দ্র উপক্রান্তীয় জলবায়ু রয়েছে ( কোপেন জলবায়ু শ্রেণীবিভাগে Cfa ), এইভাবে এমন জলবায়ু সহ বিশ্বের সবচেয়ে উত্তরের প্রধান শহর, তুলনামূলকভাবে ঠান্ডা শীতকাল (একটি আর্দ্র মহাদেশীয় জলবায়ুর কাছাকাছি যখন ১৯৭১-২০০০ জলবায়ু সংক্রান্ত নিয়ম অনুসারে ০°C আইসোথার্ম ব্যবহার করা হয়) এবং উষ্ণ গ্রীষ্ম (একটি মহাসাগরীয় জলবায়ুর কাছাকাছি)। শীতকাল (নভেম্বর থেকে মার্চের শুরু পর্যন্ত) ঠান্ডা হতে পারে এবং শহরটি সামান্য রোদ পায়। বেশিরভাগ বছরে মোটামুটি ঘন ঘন তুষারপাত হয়, এবং রাতের তাপমাত্রা   ডিসেম্বর এবং মধ্য ফেব্রুয়ারির মধ্যে অস্বাভাবিক নয়।বসন্ত মাসে (মার্চ এবং এপ্রিল) গড় তাপমাত্রা দ্রুত বৃদ্ধি সহ পরিবর্তনশীল অবস্থা দেখা যায়। মার্চের শেষের দিকে এবং এপ্রিলের আবহাওয়া প্রায়শই দিনের বেলায় এবং রাতে তাজা থাকে। বুদাপেস্টের দীর্ঘ গ্রীষ্ম - মে থেকে মধ্য সেপ্টেম্বর পর্যন্ত স্থায়ী - উষ্ণ বা খুব উষ্ণ। আকস্মিক ভারী বৃষ্টিও হয়, বিশেষ করে মে এবং জুন মাসে। বুদাপেস্টের শরৎকাল (সেপ্টেম্বরের মাঝামাঝি থেকে অক্টোবরের শেষ পর্যন্ত) সামান্য বৃষ্টি এবং মাঝারি তাপমাত্রা সহ দীর্ঘ রৌদ্রোজ্জ্বল দিন দ্বারা চিহ্নিত করা হয়।অক্টোবরের শেষের দিকে বা নভেম্বরের শুরুতে প্রায়ই তাপমাত্রা হঠাৎ করে ঠান্ডা হয়ে যায়।
বুদাপেস্টে গড় বার্ষিক বৃষ্টিপাত প্রায় । প্রতি বছর বৃষ্টিপাতের সাথে, গড়ে ৮৪ দিন এবং ১৯৮৮ ঘন্টা সূর্যালোক থাকে ( সম্ভাব্য ৪৩৮৩ এর মধ্যে)।   মার্চ থেকে অক্টোবর পর্যন্ত, গড় সূর্যালোকের মোট পরিমাণ উত্তর ইতালির ( ভেনিস ) এর প্রায় সমান।
শহরটি কঠোরতা অঞ্চলের দিক থেকে জোন ৬ এবং জোন ৭ এর মধ্যে সীমানায় অবস্থিত।
জার্মেইন গ্রিয়ার
জার্মেইন গ্রিয়ার (জন্মঃ ২৯ জানুয়ারী, ১৯৩৯) অস্ট্রেলিয়ার একজন তাত্ত্বিক, শিক্ষাবিদ ও সাংবাদিক যিনি বিংশ শতাব্দীর শেষার্ধের একজন প্রধান নারীবাদী কণ্ঠ হিসাবে পরিগণিত। তিনি বর্তমানে ওয়ারউইক বিশ্ববিদ্যালয়ের ইয়োরোপিয়ান গ্রাজুয়েট স্কুলে ইংরেজি সাহিত্য ও তুলনামূলক গবেষণায় এমেরিটাস অধ্যাপক হিসাবে কর্মরত।
বুদাপেস্ট
জেলা
আজকের বুদাপেস্ট বেশিরভাগই ঊনবিংশ শতাব্দীর শেষের দিকে সংস্কারের ফল, প্রশস্ত বুলেভার্ডগুলি তখনই সীমানাযুক্ত এবং দ্বিখণ্ডিত হয়েছিল বুদাপেস্টের শহরের বিবর্তনের দ্বারা। বুদাপেস্টের বিস্তীর্ণ শহুরে এলাকা প্রায়ই জেলার নামের একটি সেট ব্যবহার করে বর্ণনা করা হয়।এগুলি অনানুষ্ঠানিক উপাধি, গ্রামগুলির নামগুলিকে প্রতিফলিত করে যেগুলি বিস্তৃতির দ্বারা শোষিত হয়েছে, বা প্রাক্তন বরোগুলির প্রশাসনিক ইউনিট ছাড়িয়ে গেছে। এই ধরনের নামগুলি ঐতিহ্যের মাধ্যমে ব্যবহার করা হয়েছে, প্রত্যেকটি নিজস্ব স্বতন্ত্র চরিত্রের সাথে একটি স্থানীয় এলাকাকে নির্দেশ করে, কিন্তু সরকারী সীমানা ছাড়াই। ১৮৭৩ সালে তিনটি শহরের একীভূত হওয়ার পর বুদাপেস্টে ১০টি জেলা ছিল। ১৯৫০ সাল থেকে, বৃহত্তর বুদাপেস্ট ২২টি বরোতে বিভক্ত হয়েছে (এবং ১৯৯৪ সাল থেকে ২৩টি)। সে সময় জেলার ক্রম এবং আকার উভয় ক্ষেত্রেই পরিবর্তন ছিল।শহরটি এখন ২৩টি জেলা নিয়ে গঠিত, ৬টি বুডায়, ১৬টি পেস্ট এবং ১টি সেপেল দ্বীপের মধ্যে। বৃহত্তর অর্থে শহরের কেন্দ্রে রয়েছে জেলা V, VI, VII, VIII, IX এবং XIII এবং শহরের বুদা-র দিকে I, II, XI এবং XII।
জার্মেইন গ্রিয়ার
গ্রিয়ারের বিতর্কিত বই দ্য ফিমেইর ইউনাখ (ইং: The Female Eunuch) ১৯৭০ খ্রিষ্টাব্দে আন্তর্জাতিক বেস্টসেলার হয় এবং তার তোষণ এবং বিরোধী মত তৈরি হয়। তিনি আরও অনেক বই লিখেন, যার মধ্যে আছে Sex and Destiny: The Politics of Human Fertility (১৯৮৪); The Change: Women, Ageing and the Menopause (১৯৯১); The Whole Woman (১৯৯৯) এবং Shakespeare's Wife (২০০৭)।
জন্ম ও ক্যারিয়ার
গ্রিয়ারের জন্ম অস্ট্রেলিয়ার মেলবোর্ন শহরে ১৯৩৯ খ্রিষ্টাব্দে । ১৯৭২ খ্রিষ্টাব্দে গ্রিয়ার মার্কসবাদের প্রতি অনুরক্ত হয়ে পড়েন।. গ্রিয়ার সিডনি বিশ্ববিদ্যালয়ে প্রভাষক হিসাবে শিক্ষকতা শুরু করেন, যেখানে তিনি ১৯৬৩ খ্রিষ্টাব্দে রোমান্টিক কবিতায় প্রথম শ্রেণীতে এমএ পাশ করেন। তার থিসিসের বিষয় ছিল The Development of Byron's Satiric Mode। এক বছর পরে তার থিসিস কমনওয়েলথ বৃত্তি লাভ করে।
বুদাপেস্ট
সংস্কৃতি এবং সমসাময়িক জীবন
বুদাপেস্টের সংস্কৃতি বুদাপেস্টের আকার এবং বৈচিত্র্য দ্বারা প্রতিফলিত হয়। বেশিরভাগ হাঙ্গেরিয়ান সাংস্কৃতিক আন্দোলন প্রথম শহরে আবির্ভূত হয়। বুদাপেস্ট সঙ্গীত, চলচ্চিত্র, থিয়েটার, নৃত্য এবং ভিজ্যুয়াল আর্টের একটি গুরুত্বপূর্ণ কেন্দ্র।শহর সরকার পর্যাপ্ত আর্থিক সংস্থান দিয়ে শিল্পকলাকে অর্থায়ন করে বলে শিল্পীরা সুযোগের মাধ্যমে শহরে আকৃষ্ট হয়েছে।বুদাপেস্ট হাঙ্গেরিয়ান এলজিবিটি সম্প্রদায়ের সদর দপ্তর।
২০১৫ সালের ডিসেম্বরে বুদাপেস্টকে "সিটি অফ ডিজাইন" নাম দেওয়া হয়েছিল এবং তখন থেকেই ইউনেস্কো ক্রিয়েটিভ সিটিস নেটওয়ার্কের সদস্য।
জাদুঘর এবং গ্যালারী
বুদাপেস্ট যাদুঘর এবং গ্যালারিতে পরিপূর্ণ। ২২৩টি জাদুঘর এবং গ্যালারিতে শহরটির গৌরব রয়েছে, যা হাঙ্গেরিয়ানদের পাশাপাশি সার্বজনীন এবং ইউরোপীয় সংস্কৃতি এবং বিজ্ঞানের পাশাপাশি বেশ কয়েকটি স্মৃতি উপস্থাপন করে। এখানে তাদের মধ্যে সবচেয়ে বড় উদাহরণ রয়েছে: হাঙ্গেরিয়ান ন্যাশনাল মিউজিয়াম, হাঙ্গেরিয়ান ন্যাশনাল গ্যালারি, মিউজিয়াম অফ ফাইন আর্টস (যেখানে ভিক্টর ভাসারেলি, মিহালি মুঙ্কাসি এবং ইতালীয় শিল্প, ডাচ শিল্প সম্পর্কে একটি দুর্দান্ত সংগ্রহের মতো হাঙ্গেরিয়ান চিত্রশিল্পীদের ছবি দেখতে পারেন, ১৯ শতকের আগে থেকে স্প্যানিশ শিল্প এবং ব্রিটিশ শিল্প এবং ফরাসি শিল্প, ব্রিটিশ শিল্প, জার্মান শিল্প, ১৯ শতকের পরে অস্ট্রিয়ান শিল্প ), হাউস অফ টেরর, বুদাপেস্ট ঐতিহাসিক যাদুঘর, অ্যাকুইনকাম মিউজিয়াম, মেমেন্টো পার্ক, ফলিত শিল্প জাদুঘর এবং সমসাময়িক শিল্প প্রদর্শনী প্যালেস অফ আর্টস বুদাপেস্ট। বুদাপেস্টে ৮৩৭টি স্মৃতিস্তম্ভ রয়েছে, যা বেশিরভাগ ইউরোপীয় শৈল্পিক শৈলীর প্রতিনিধিত্ব করে।শাস্ত্রীয় এবং অনন্য হাঙ্গেরিয়ান আর্ট নুওয়াউ ভবনগুলি বিশিষ্ট।
লাইব্রেরি
বুদাপেস্টে অনেক লাইব্রেরির অনন্য সংগ্রহ রয়েছে, যেমন ন্যাশনাল সেচেনি লাইব্রেরি, যেটি বই ছাপার আগের ঐতিহাসিক নিদর্শন রাখে। মেট্রোপলিটান সাজাবো এরভিন লাইব্রেরি রাজধানীর জনসংখ্যার সাধারণ শিক্ষায় গুরুত্বপূর্ণ ভূমিকা পালন করে।অন্যান্য লাইব্রেরি: হাঙ্গেরিয়ান একাডেমি অফ সায়েন্সেসের লাইব্রেরি, ইওটভোস ইউনিভার্সিটি লাইব্রেরি, সংসদীয় লাইব্রেরি, হাঙ্গেরিয়ান কেন্দ্রীয় পরিসংখ্যান অফিসের লাইব্রেরি এবং বিদেশী সাহিত্যের জাতীয় গ্রন্থাগার।
অপেরা এবং থিয়েটার
বুদাপেস্টে চল্লিশটি থিয়েটার, সাতটি কনসার্ট হল এবং একটি অপেরা হাউস রয়েছে। আউটডোর উত্সব, কনসার্ট এবং বক্তৃতাগুলি গ্রীষ্মের সাংস্কৃতিক অফারকে সমৃদ্ধ করে, যা প্রায়শই ঐতিহাসিক ভবনগুলিতে অনুষ্ঠিত হয়।বৃহত্তম থিয়েটার সুবিধা হল বুদাপেস্ট অপেরেটা এবং মিউজিক্যাল থিয়েটার, জোসেফ আত্তিলা থিয়েটার, কাটোনা জোসেফ থিয়েটার, মাদাচ থিয়েটার, হাঙ্গেরিয়ান স্টেট অপেরা হাউস, ন্যাশনাল থিয়েটার, ভিগাডো কনসার্ট হল, রাদনোতি মিক্লোস থিয়েটার, কমেডিয়েটার প্যালেস অফ আর্টস, যা MUPA নামে পরিচিত।বুদাপেস্ট অপেরা বল হল একটি বার্ষিক হাঙ্গেরিয়ান সোসাইটি ইভেন্ট যা বুদাপেস্ট অপেরা ( Operaház ) বিল্ডিংয়ে কার্নিভালের মরসুমের শেষ শনিবার, সাধারণত ফেব্রুয়ারির শেষের দিকে হয়।
ক্যাসিনো
হাঙ্গেরিতে ১১টি ক্যাসিনো রয়েছে (আইন দ্বারা অনুমোদিত সর্বোচ্চ ১১টি ক্যাসিনো), এবং তাদের মধ্যে ৫টি রাজধানীতে অবস্থিত। এই ৫টিই ক্যাসিনো LVC Diamond Játékkaszinó Üzemeltető Kft-এর মালিকানাধীন, প্রয়াত ভাজনা আন্দ্রাসের জুয়া কোম্পানি (অ্যান্ডি ভাজনা নামে বেশি পরিচিত)৷ বুদাপেস্ট এবং সমস্ত হাঙ্গেরির সবচেয়ে বড় ক্যাসিনো হল লাস ভেগাস ক্যাসিনো করভিন সেটানি।
পারফর্মিং আর্টস এবং উৎসব
বুদাপেস্টে বেশ কিছু বার্ষিক উৎসব হয়। সিগেট ফেস্টিভ্যাল ইউরোপের বৃহত্তম বহিরঙ্গন সঙ্গীত উৎসবের একটি।বুদাপেস্ট বসন্ত উত্সব শহরের বিভিন্ন স্থানে কনসার্ট অন্তর্ভুক্ত হয়। Café Budapest Contemporary Arts Festival (পূর্বে বুদাপেস্ট অটাম ফেস্টিভ্যাল) শহরের রাস্তায় বিনামূল্যে সঙ্গীত, নৃত্য, শিল্প এবং অন্যান্য সাংস্কৃতিক অনুষ্ঠান নিয়ে আসে।বুদাপেস্ট ওয়াইন ফেস্টিভ্যাল এবং বুদাপেস্ট পালিঙ্কা ফেস্টিভ্যাল, প্রতি মে মাসে, রন্ধনসম্পর্কীয় আনন্দের উপর দৃষ্টি নিবদ্ধ করে গ্যাস্ট্রোনমি উৎসব।বুদাপেস্ট প্রাইড (বা বুদাপেস্ট প্রাইড ফিল্ম অ্যান্ড কালচারাল ফেস্টিভ্যাল) প্রতি বছর শহর জুড়ে হয় এবং সাধারণত আন্দ্রেসি অ্যাভিনিউতে একটি প্যারেড হয়।অন্যান্য উত্সবগুলির মধ্যে রয়েছে বুদাপেস্ট ফ্রিঞ্জ ফেস্টিভ্যাল, যা মূলধারার বাইরে বিকল্প থিয়েটার, নৃত্য, সঙ্গীত এবং কমেডিতে বিস্তৃত কাজ তৈরি করতে প্রায় ৫০টি শোতে ৫০০ টিরও বেশি শিল্পীকে নিয়ে আসে।লো ফেস্টিভ্যাল হল হাঙ্গেরিতে বুদাপেস্ট এবং পেকস শহরে ফেব্রুয়ারি থেকে মার্চ পর্যন্ত অনুষ্ঠিত একটি বহুবিষয়ক সমসাময়িক সাংস্কৃতিক উৎসব; উত্সবের নাম নিম্ন দেশগুলির প্রতি ইঙ্গিত করে, এই অঞ্চলটি নেদারল্যান্ডস এবং ফ্ল্যান্ডার্সকে ঘিরে৷বুদাপেস্ট ইহুদি গ্রীষ্ম উত্সব, আগস্টের শেষের দিকে, ইউরোপের বৃহত্তমগুলির মধ্যে একটি৷
বুদাপেস্টে অনেক সিম্ফনি অর্কেস্ট্রা রয়েছে, যার মধ্যে বুদাপেস্ট ফিলহারমনিক অর্কেস্ট্রা প্রধান। এটি ১৮৫৩ সালে ফেরেঙ্ক এরকেল দ্বারা প্রতিষ্ঠিত হয়েছিল এবং এখনও হাঙ্গেরিয়ান স্টেট অপেরা হাউস এবং ন্যাশনাল থিয়েটারে নিয়মিত কনসার্ট উপস্থাপন করে। বুদাপেস্টে মধ্য ইউরোপের অন্যতম সক্রিয় জ্যাজ দৃশ্য রয়েছে।
কার্পাথিয়ান বেসিনের নৃত্য ঐতিহ্য ইউরোপীয় নৃত্য সংস্কৃতির একটি অনন্য ক্ষেত্র, যা বলকান এবং পশ্চিম ইউরোপ অঞ্চলের মধ্যে একটি বিশেষ রূপান্তর।শহরটিতে বেশ কিছু খাঁটি হাঙ্গেরিয়ান লোকনৃত্যের সঙ্গী রয়েছে যা ছোট দল থেকে শুরু করে পেশাদার দল পর্যন্ত বিস্তৃত।বুদাপেস্ট বিশ্বের কয়েকটি শহরের মধ্যে একটি যেখানে লোকনৃত্য শেখার জন্য একটি উচ্চ বিদ্যালয় রয়েছে।
ফ্যাশন
বুদাপেস্ট বছরে দুবার একটি ফ্যাশন সপ্তাহের আবাসস্থল, যেখানে শহরের ফ্যাশন ডিজাইনার এবং হাউসগুলি তাদের সংগ্রহ উপস্থাপন করে এবং ফ্যাশন শিল্পের প্রতিনিধিদের জন্য একটি মিলিত স্থান প্রদান করে।বুদাপেস্ট ফ্যাশন উইক ছাড়াও অন্যান্য দেশের ডিজাইনারদের জন্য একটি জায়গা বুদাপেস্টে তাদের সংগ্রহ উপস্থাপন করতে পারে।হাঙ্গেরিয়ান মডেল, যেমন বারবারা পালভিন, এনিকো মিহালিক, ডায়ানা মেসজারোস, ভিক্টোরিয়া ভামোসি সাধারণত আন্তর্জাতিক অংশগ্রহণকারীদের সাথে এই ইভেন্টগুলিতে উপস্থিত হন।জারা, হেন্নেস ও মাউরিৎস, ম্যাঙ্গো, ESPRIT, Douglas AG, Lacoste, নাইকি এবং অন্যান্য খুচরা ফ্যাশন ব্র্যান্ডের মতো ফ্যাশন ব্র্যান্ডগুলি শহরের শপিং মল এবং রাস্তায় সাধারণ।
প্রধান বিলাসবহুল ফ্যাশন ব্র্যান্ড যেমন রবার্তো ক্যাভালি, ডলস অ্যান্ড গাব্বানা, গুচি, ভার্সেস, ফেরগামো, মোসচিনো, প্রাদা এবং হুগো বস, শহরের সবচেয়ে মর্যাদাপূর্ণ শপিং স্ট্রিট, ফ্যাশন স্ট্রিট, ভ্যাসি স্ট্রিট এবং বুদাপেস্কের প্রধান আন্দ্রেসি অ্যাভিনিউয়ের মধ্যে পাওয়া যাবে। ফ্যাশন জেলা, লিওপোল্ডটাউন।
মিডিয়া
২০১২ সালে, হাঙ্গেরিতে ৭.২ মিলিয়ন ইন্টারনেট ব্যবহারকারী (জনসংখ্যার ৭২%) ছিল  এবং ২.৩ মিলিয়ন মোবাইল ব্রডব্যান্ডের জন্য সাবস্ক্রিপশন।
রন্ধনপ্রণালী
বুদাপেস্ট রেস্তোরাঁগুলি বৈচিত্র্যকে প্রতিফলিত করে, মেনুতে ঐতিহ্যবাহী আঞ্চলিক রন্ধনশৈলী, বিভিন্ন রন্ধনসম্পর্কিত প্রভাবের সংমিশ্রণ, বা নতুন কৌশলগুলির অগ্রণী প্রান্তে উদ্ভাবন করা হয়।বুদাপেস্টের খাবারের দোকানগুলির মানসম্পন্ন বিশেষ রন্ধনসম্পর্কীয় পণ্য এবং সরবরাহের জন্যও একটি দৃঢ় খ্যাতি রয়েছে, খ্যাতি যা প্রায়শই প্রজন্মের পর প্রজন্ম ধরে তৈরি হয়।এর মধ্যে অনেক দোকান রয়েছে, যেমন Café Gerbeaud, ইউরোপের অন্যতম সেরা এবং সবচেয়ে ঐতিহ্যবাহী কফিহাউস, অথবা সিটি পার্কের Gundel রেস্টুরেন্ট এবং গ্যাস্ট্রো শপ।ভোজনরসিকরাও অনেক মিশেলিন-অভিনয় রেস্তোরাঁয় পরিবেশিত সর্বোচ্চ মানের খাবার খুঁজে পেতে পারেন, যেমন Onyx, Costes, Borkonyha বা Tanti।
তেলুগু রন্ধনশৈলী
তেলুগু রন্ধনশৈলী দক্ষিণ ভারতের অন্ধ্র, তেলেঙ্গানা ও ইয়ানাম রাজ্যের তেলুগু লোকদের স্থানীয় একটি রন্ধনশৈলী। সাধারণত এর টেঞ্জি, গরম ও মশলাদার স্বাদের জন্য পরিচিত, রন্ধনশৈলী মানুষ ও অঞ্চলগুলির মতোই বৈচিত্র্যময় যেখানে এটি খাওয়া হয়। থাম্ব| অন্ধ্র ভোজনম থালি